text: жосалы минералды су көзі, қарағанды облысы қарқаралы ауданында, жосалы тауының солтүстік бөктерінде орналасқан. су көзі орналасқан алап девонның жыныстарынан түзілген. жер қыртысы жарығынан шығып жатқан судың тәуліктік шығымы 100 300 м3 (пайдаланылатын су қоры тәулігіне 190 м3), судың минералдығы 0,4 0,5 г/л. құрамында темір ионы мол (100 125 мг/л), аздаған йод, бром, фтор бар. жосалы минералды су көзінің негізінде денедегі қан қызыл түйіршіктерінің азайып кетуін, асқазан шырыны, басқа да іштегі сырқаттарды емдейтін «жосалы» санаторийі жұмыс істейді.